Държавен вестник, бр. 91, 2012 г., стр. 55

БРОЙ  91	
Д Ъ Р Ж А В Е Н  В Е С Т Н И К 	
СТР.  55  
то се отнася за наследници – банкова сметка, 
изрично посочена от упълномощено от всички 
правоимащи лица, придружено и с актуално 
удостоверение за наследници). След депозиране 
на заявлението от заинтересованото лице в срок 
до 3 месеца възлагам на директора на дирекция 
„ФСХД“ да извърши необходимите действия за 
изплащане на дължимото парично обезщетение. 
На основание чл. 25, ал. 2, изр. трето ЗОС 
и чл. 60, ал. 1 АПК допускам предварително 
изпълнение на заповедта по следните мотиви: 
Изграждането на „Регионално депо за общи­
ните Варна, Аксаково и Белослав“, включващо 
съоръжения (инсталации) площадки за третиране/ 
рециклиране и обезвреждане на неопасни отпадъ­
ци, е общински обект с първостепенно значение 
по смисъла на § 1, т. 6 ДРЗОС и § 5, т. 73 ДРЗУТ 
и реализацията му е от особена важност за оси­
гуряване на екологичното равновесие в района. 
Понастоящем капацитетът на действащото 
депо за неопасни отпадъци в с. Въглен е изчерпан, 
липсва възможност за депониране на отпадъци, 
а продължаващата му експлоатация води до реа­
лен риск от възникване на промишлени аварии. 
Липсата на ново съоръжение или инсталация за 
третиране на отпадъци ще постави населението 
в региона без реална алтернатива, водеща до 
кризисна ситуация, застрашаваща живота и 
здравето на хората.
Реализацията на ПУП – ПЗ с посоченото 
отреждане е с особено важно значение не само 
за общините Варна, Аксаково и Белослав, но 
и за политиката на българската държава по 
отношение на поетите ангажименти съобразно 
европейските директиви в областта на еколо­
гичното законодателство. Допускането на криза 
с отпадъците в региона ще рефлектира върху 
националните приоритети в областта на окол­
ната среда, като от евентуалното закъснение 
на изпълнението на проекта може да последва 
значителна вреда. Възможността да се осигури 
бързо и навременно изпълнение на поетите ан­
гажименти по изграждане на новото регионално 
депо, която инициатива е част от ОП „Околна 
среда 2007 – 2013 г.“, е безусловно необходима, 
за да бъдат защитени особено важни държавни 
и обществени интереси.
Предварителното изпълнение ще осигури 
своевременното приключване на отчуждителните 
процедури, ще способства за срочното извършване 
на строителните работи и ще се избегнат вредите 
от неизпълнението.
Прилагането на чл. 60, ал. 1 АПК няма да 
засегне правата на собствениците на отчуж­
дените имоти да получат дължимото парично 
обезщетение съгласно издадените заповеди за 
отчуждаване.
Контрола по изпълнение на заповедта възлагам 
на Надка Симеонова – секретар на общината.
Заповедта подлежи на обжалване пред Адми­
нистративния съд – Варна, в 14-дневен срок от 
обнародването є в „Държавен вестник“. Когато 
заповедта е обжалвана само относно размера 
на паричното обезщетение, жалбата не спира 
изпълнението є.
Допуснатото разпореждане за предварител­
но изпълнение на основание чл. 60, ал. 4 АПК 
подлежи на обжалване в 3-дневен срок от обна­
родване на заповедта в „Държавен вестник“ пред 
Административния съд – Варна.
Кмет: 
Ат. Стоилов
10457
ЗАПОВЕД № 812
от 2 ноември 2012 г.
Във връзка с Решение № 2122 от 9.08.2012 г., 
постановено по адм.д. № 2460/2012 г., с което е 
отменена Заповед № 315 от 3.05.2012 г. на кмета 
на община Аксаково, влязло в законна сила на 
9.08.2012 г., и на основание чл. 25, ал. 2 и 3 във 
връзка с чл. 21 ЗОС, Решение № 6.8 от протокол 
№ 6 от 17.02.2012 г. на Общинския съвет – гр. 
Аксаково, за одобряване на подробния устрой­
ствен план – план за застрояване за изграждане 
на „Регионално депо за общините Варна, Акса­
ково и Белослав“, включващо съоръжения (ин­
сталации) площадки за третиране/рециклиране 
и обезвреждане на неопасни отпадъци (битови, 
строителни, зелени)“, в обхват поземлени имоти 
№ 025040, 025041, 038004, 038005, 038006, 038007, 
038008, 038009, 038010, 038011, 038012, 038013, 
038014, 038015, 038017, 038018, 038019, 038020, 
038021, 038022, 038023, 038024, 038025, 038026, 
038027, 038029, 038030, 038034, 038035, 038036, 
038037, 038038, 038039, 039025, 039026, 039027, 
039028, 039029, 039030, 039031, 039035, 039036, 
039037 по КВС на землището на с. Въглен, община 
Аксаково, област Варна, публикувано обявление 
в два централни ежедневника – „Новинар“ от 
27.08.2012 г. и „Телеграф“ от 28.08.2012 г., и един 
местен ежедневник – в-к „Народно дело“ от 
27.08.2012 г., и чл. 44, ал. 2 ЗМСМА нареждам:
І. Отчуждавам поземлен имот с идентификатор 
038021 по КВС на землище с. Въглен, община 
Аксаково, местност Габарите, с НТП – нива, це­
лият с площ 3900 кв. м, собственост на Ибрахим 
Махмуд Амура с адрес Варна, ж.к. Възраждане 
69, вх. 2, ет. 5, ап. 39, съгласно нотариален акт за 
покупко-продажба на недвижим имот № 165, том І, 
рег. № 3561, дело № 138 от 2011 г., вписване по ЗС/
ПВ – Службата по вписванията, вх. рег. № 15701 
от 07.2011 г., акт № 41, том ХLV, дело № 9349.
ІІ. Отчуждаването се извършва съгласно 
предвижданията на проект: „Изграждане на ре­
гионална система за управление на отпадъците в 
регион Варна“ по Оперативна програма „Околна 
среда 2007 – 2013 г.“, и в съответствие с подробен 
устройствен план – план за застрояване, одобрен с 
Решение № 6.8 от протокол № 6 от 17.02.2012 г. на 
Общинския съвет – гр. Аксаково, предвиждащ из­
граждане на „Регионално депо за общините Варна, 
Аксаково и Белослав“, включващо съоръжения 
(инсталации) площадки за третиране/рециклиране 
и обезвреждане на неопасни отпадъци (битови, 
строителни, зелени) – предвиждащ изграждане 
на обект от първостепенно значение – публична 
общинска собственост, за задоволяване на неот­
ложна общинска нужда, която не може да бъде 
задоволена по друг начин.